SK Úradný vestník Európskej únie L 272/1

NARIADENIE KOMISIE (EÚ) č. 925/2010

z 15. októbra 2010,

ktorým sa mení a dopĺňa rozhodnutie 2007/777/ES a nariadenie (ES) č. 798/2008, pokiaľ ide o prevoz hydinového mäsa a výrobkov z hydinového mäsa z Ruska cez územie Únie

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na smernicu Rady 92/118/EHS zo 17. decembra 1992, ktorou sa stanovujú veterinárne a zdravotné požiadavky na obchodovanie s výrobkami, na ktoré sa nevzťahujú takéto požiadavky ustanovené v osobitných právnych predpisoch uvedených v prílohe A (I) k smernici 89/662/EHS, a pokiaľ ide o patogény, k smernici 90/425/EHS, a na ich dovoz do Spoločenstva (1), a najmä na jej článok 10 ods. 2 písm. c),

so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (2), a najmä na úvodnú vetu jej článku 8, článok 8 bod 1 prvý odsek a článok 9 ods. 4 písm. c),

keďže:

(1) Rozhodnutím Komisie 2007/777/ES z 29. novembra 2007, ktorým sa stanovujú veterinárne a zdravotné podmienky a vzorové osvedčenia na dovoz určitých mäsových výrobkov a opracovaných žalúdkov, mechúrov a čriev z tretích krajín určených na ľudskú spotrebu a ktorým sa zrušuje rozhodnutie 2005/432/ES (3), sa stanovujú pravidlá týkajúce sa dovozu do Únie, prepravy cez Úniu alebo uskladnenia v nej zásielok mäsových výrobkov podľa bodu 7.1 prílohy I k nariadeniu Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (4). V uvedenom rozhodnutí sa takisto uvádzajú zoznamy tretích krajín a ich častí, z ktorých sa takýto dovoz, prevoz a skladovanie má povoliť, vzorové zdravotné a veterinárne osvedčenia a spôsoby opracovania, ktoré sa v súvislosti s uvedenými výrobkami vyžadujú.

(2) V časti 2 prílohy II k rozhodnutiu 2007/777/ES sa stanovuje zoznam tretích krajín alebo ich častí, z ktorých je povolený dovoz mäsových výrobkov a opracovaných žalúdkov, mechúrov a čriev, ktoré podliehajú rôznym spôsobom opracovania uvedeným v časti 4 uvedenej prílohy, do Únie.

(3) V rozhodnutí 2007/777/ES sa stanovuje, že členské štáty majú zabezpečiť, aby zásielky komodít, na ktoré sa rozhodnutie vzťahuje, a ktoré vstupujú do Únie a sú určené pre tretiu krajinu, buď po priamom prevoze alebo po skladovaní, a ktoré nie sú určené na dovoz do Únie, pochádzali z územia tretej krajiny alebo jej časti, ktorá je uvedená v prílohe II uvedeného rozhodnutia, a podrobili sa minimálnemu opracovaniu na dovoz takýchto komodít požadovanému v danej prílohe.

(4) V nariadení Komisie (ES) č. 798/2008 z 8. augusta 2008, ktorým sa stanovuje zoznam tretích krajín, území, oblastí alebo jednotiek, z ktorých možno do Spoločenstva dovážať alebo cez jeho územie prevážať hydinu a výrobky z hydiny, a podmienky veterinárneho osvedčovania (5), sa ustanovuje, že určité komodity možno do Únie dovážať a cez jej územie prevážať len z tretích krajín, území, oblastí alebo jednotiek uvedených v tabuľke v časti 1 prílohy I k uvedenému nariadeniu. Zároveň sa v ňom ustanovujú podmienky veterinárneho osvedčovania takýchto komodít.

(5) Rusko požiadalo Komisiu o povolenie prevozu hydinového mäsa a výrobkov z hydinového mäsa, ktoré sa podrobili nešpecifickému opracovaniu podľa časti 4 prílohy II k rozhodnutiu 2007/777/ES, cez územie Únie.

(6) Inšpekčná kontrola, ktorú vykonal Potravinový a veterinárny úrad v Rusku, preukázala, že príslušný veterinárny orgán uvedenej tretej krajiny poskytuje vhodné záruky, pokiaľ ide o súlad s predpismi Únie v súvislosti s prevozom uvedených komodít cez územie Únie.

(7) Preto je vhodné zaradiť Rusko do stĺpca pre mäsové výrobky z hydiny a pernatú zver z farmových chovov (okrem vtákov nadradu bežce) v tabuľke uvedenej v časti 2 prílohy II k rozhodnutiu 2007/777/ES, pokiaľ ide o prevoz takýchto výrobkov, ktoré sa podrobili nešpecifickému opracovaniu uvedenému v časti 4 danej prílohy, cez územie Únie.

(8) Okrem toho je potrebné zaradiť Rusko do zoznamu tretích krajín uvedených v časti 1 prílohy I k nariadeniu (ES) č. 798/2008, pokiaľ ide o prevoz hydinového mäsa cez územie Únie.

(9) Rozhodnutie 2007/777/ES a nariadenie (ES) č. 798/2008 by sa preto mali zodpovedajúcim spôsobom zmeniť a doplniť.

(10) Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

PRIJALA TOTO NARIADENIE:

Článok 1

Časť 2 prílohy II k rozhodnutiu 2007/777/ES sa nahrádza znením v prílohe I k tomuto nariadeniu.

Článok 2

Časť 1 prílohy I k nariadeniu (ES) č. 798/2008 sa nahrádza znením uvedeným v prílohe II k tomuto nariadeniu.

Článok 3

Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 15. októbra 2010 Za Komisiu predseda José Manuel BARROSO

(1) Ú. v. ES L 62, 15.3.1993, s. 49.

(2) Ú. v. EÚ L 18, 23.1.2003, s. 11.

(3) Ú. v. EÚ L 312, 30.11.2007, s. 49.

(4) Ú. v. EÚ L 139, 30.4.2004, s. 55.

(5) Ú. v. EÚ L 226, 23.8.2008, s. 1.

PRÍLOHA I „ČASŤ 2 Tretie krajiny alebo ich časti, z ktorých je povolený vstup mäsových výrobkov a opracovaných žalúdkov, mechúrov a čriev do Únie (vysvetlivky ku kódom použitým v tabuľke pozri v časti 4 prílohy) Kód ISO Krajina pôvodu alebo jej časť 1. Domáci hovädzí dobytok 2. Párnokopytníky z farmových chovov (okrem ošípaných) Domáce ovce/kozy 1. Domáce ošípané 2. Párnokopytníky z farmových chovov (okrem ošípaných) Domáce nepárnokopytníky 1. Hydina 2. Pernatá zver z farmových chovov (okrem vtákov nadradu bežce) Vtáky nadradu bežce z farmových chovov Domáce králiky a zajacovité z farmových chovov Voľne žijúce párnokopytníky (okrem ošípaných) Sviňa divá Voľne žijúce nepárnokopytníky Voľne žijúce zajacovité (králiky a zajace) Voľne žijúca pernatá zver Voľne žijúce suchzemské cicavce (okrem kopytníkov, nepárnoko-pytníkov a zajacovitých) AR Argentína AR C C C A A A A C C XXX A D XXX Argentína AR-1 (1) C C C A A A A C C XXX A D XXX Argentína AR-2 (1) A (2) A (2) C A A A A C C XXX A D XXX AU Australia A A A A D D A A A XXX A D A BH Bahrajn B B B B XXX XXX A C C XXX A XXX XXX BR Brazília XXX XXX XXX A D D A XXX XXX XXX A D XXX Brazília BR-1 XXX XXX XXX A XXX A A XXX XXX XXX A A XXX Brazília BR-2 C C C A D D A C XXX XXX A D XXX Brazília BR-3 XXX XXX XXX A A XXX A XXX XXX XXX A D XXX BW Botswana B B B B XXX A A B B A A XXX XXX BY Bielorusko C C C B XXX XXX A C C XXX A XXX XXX CA Kanada A A A A A A A A A XXX A A A CH Švajčiarsko (4) CL Čile A A A A A A A B B XXX A A XXX CN Čína B B B B B B A B B XXX A B XXX Čína CN-1 B B B B D B A B B XXX A B XXX CO Kolumbia B B B B XXX A A B B XXX A XXX XXX ET Etiópia B B B B XXX XXX A B B XXX A XXX XXX GL Grónsko XXX XXX XXX XXX XXX XXX A XXX XXX XXX A A A HK Hongkong B B B B D D A B B XXX A XXX XXX HR Chorvátsko A A D A A A A A D XXX A A XXX IL Izrael B B B B A A A B B XXX A A XXX IN India B B B B XXX XXX A B B XXX A XXX XXX IS Island A A B A A A A A B XXX A A XXX KE Keňa B B B B XXX XXX A B B XXX A XXX XXX KR Rusko XXX XXX XXX XXX D D A XXX XXX XXX A D XXX MA Maroko B B B B XXX XXX A B B XXX A XXX XXX ME Čierna Hora A A D A D D A D D XXX A XXX XXX MG Madagaskar B B B B D D A B B XXX A D XXX MK Bývalá juhoslovanská republika Macedónsko (5) A A B A XXX XXX A B B XXX A XXX XXX MU Maurícius B B B B XXX XXX A B B XXX A XXX XXX MX Mexiko A D D A D D A D D XXX A D XXX MY Malajzia MY XXX XXX XXX XXX XXX XXX XXX XXX XXX XXX XXX XXX XXX Malajzia MY-1 XXX XXX XXX XXX D D A XXX XXX XXX A D XXX NA Namíbia (1) B B B B D A A B B A A D XXX NC Nová Kaledónia A XXX XXX XXX XXX XXX XXX A XXX XXX XXX XXX XXX NZ Nový Zéland A A A A A A A A A XXX A A A PY Paraguaj C C C B XXX XXX A C C XXX A XXX XXX RS Srbsko (6) A A D A D D A D D XXX A XXX XXX RU Rusko C C C B A (3) XXX A C C XXX A XXX A SG Singapur B B B B D D A B B XXX A XXX XXX SZ Svazijsko B B B B XXX XXX A B B A A XXX XXX TH Thajsko B B B B A A A B B XXX A D XXX TN Tunisko C C B B A A A B B XXX A D XXX TR Turecko XXX XXX XXX XXX D D A XXX XXX XXX A D XXX UA Ukrajina XXX XXX XXX XXX XXX XXX A XXX XXX XXX A XXX XXX US USA A A A A A A A A A XXX A A XXX UY Uruguaj C C B A D A A XXX XXX XXX A D XXX ZA Južná Afrika (1) C C C A D A A C C A A D XXX ZW Zimbabwe (1) C C B A D A A B B XXX A D XXX XXX Nie je stanovené žiadne osvedčenie a mäsové výrobky a opracované žalúdky, mechúre a črevá obsahujúce mäso z týchto druhov nie sú povolené.“ (1) Pozri časť 3 tejto prílohy, kde sú uvedené minimálne požiadavky na opracovanie uplatniteľné na pasterizované mäsové výrobky a sušené mäso (biltong). (2) V prípade mäsových výrobkov a opracovaných žalúdkov, mechúrov a čriev pripravených z čerstvého mäsa získaného zo zvierat zabitých po 1. marci 2002. (3) Iba v prípade prevozu v súlade s článkom 5. (4) V súlade s Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami. (5) Bývalá juhoslovanská republika Macedónsko; predbežný kód, ktorým nie je žiadnym spôsobom dotknuté konečné označenie krajiny. Jej označenie sa stanoví po ukončení rokovaní, ktoré v súčasnosti prebiehajú v súvislosti s touto otázkou v Organizácii Spojených národov. (6) Okrem Kosova, ako je vymedzené v rezolúcii Bezpečnostnej rady OSN 1244 z 10. júna 1999. XXX Nie je stanovené žiadne osvedčenie a mäsové výrobky a opracované žalúdky, mechúre a črevá obsahujúce mäso z týchto druhov nie sú povolené.“